

**ΠΑΝΕΛΛΗΝΙΟΣ ΣΥΝΔΕΣΜΟΣ ΤΥΦΛΩΝ – ΠΕΡΙΦΕΡΕΙΑΚΗ ΕΝΩΣΗ ΚΕΝΤΡΙΚΗΣ ΜΑΚΕΔΟΝΙΑΣ**

**ΒΑΣΙΛΙΣΣΗΣ ΟΛΓΑΣ 114 – 54643 – ΘΕΣΣΑΛΟΝΙΚΗ**

**ΤΗΛ. ΚΕΝΤΡΟ: 2310-250111**

**ΓΡΑΜΜΑΤΕΙΑ BRAILLE 2310-250111 ΕΣΩΤ. 2**

**ΟΔΗΓΙΕΣ ΓΙΑ ΤΗΝ ΕΝΤΑΞΗ ΣΤΑ ΤΜΗΜΑΤΑ BRAILLE**

Διευκρινίζουμε ότι η ένταξη στα τμήματα πραγματοποιείται έως συμπλήρωσης των θέσεων και τηρείται χρονική προτεραιότητα λήψης της επισυναπτόμενης αίτησης και των δικαιολογητικών στο mail μας. Κατά την διεξαγωγή των μαθημάτων τηρούνται όλα τα απαραίτητα υγειονομικά μέτρα.

* Τα μαθήματα ξεκινούν την εβδομάδα 01/07/2024 – 05/07/2024 αναλόγως του τμήματος, στο οποίο θα ενταχθείτε. **Υποβολή ηλεκτρονικών αιτήσεων και δικαιολογητικών από 16/05/2024 έως 26/06/2024.**
* Η διεύθυνση διεξαγωγής των μαθημάτων είναι: Βασιλίσσης Όλγας 114 & Π. Συνδίκα γωνία **(στο ισόγειο)**. Η Γραμματεία και το Λογιστήριο βρίσκονται στον 3ο όροφο του ίδιου κτιρίου.

**ΠΛΗΡΩΜΗ ΔΙΔΑΚΤΡΩΝ**

Τα δίδακτρα ανέρχονται στο ποσό των **260 ευρώ**, το οποίο θα πρέπει να καταβληθεί **αυστηρά και αποκλειστικά** το διάστημα από **Δευτέρα 10/06/2024 έως Τετάρτη 26/06/2024** στον τραπεζικό λογαριασμό της Εθνικής Τράπεζας με αριθμό: **212/001339-04** Δικαιούχος ΠΑΝΕΛΛΗΝΙΟΣ ΣΥΝΔΕΣΜΟΣ ΤΥΦΛΩΝ ΠΕΚΜ**.**

**Τονίζουμε ότι τα δίδακτρα πρέπει να καταβληθούν αποκλειστικά στην προαναφερόμενη χρονική προθεσμία και** **ΟΧΙ πριν την έναρξη ή την λήξη αυτής**.

**ΠΡΟΣΟΧΗ**

* Στην αιτιολογία της κατάθεσης θα πρέπει υποχρεωτικά να αναγράφονται το **ονοματεπώνυμο του εκπαιδευόμενου** καθώς και η ένδειξη **«Δίδακτρα Braille».**
* Η κατάθεση των διδάκτρων μπορεί να πραγματοποιηθεί μέσω Εθνικής Τράπεζας με Internet Banking. Στην περίπτωση που επιθυμείτε να πραγματοποιήσετε τραπεζική κατάθεση από άλλη τράπεζα (εκτός της Εθνικής Τράπεζας) θα πρέπει να επικοινωνείτε προηγουμένως με τo Λογιστήριο. **Για όσους πραγματοποιήσουν πληρωμή από άλλη τράπεζα τα έξοδα εμβάσματος που προκύπτουν θα πρέπει να βαραίνουν εξ΄ ολοκλήρου τον εκπαιδευόμενο καθώς το καθαρό ποσό των διδάκτρων που θα πρέπει να κατατεθεί είναι 260 ευρώ.** (Λογιστήριο τηλ. επικοινωνίας 2310-250111 εσωτερικό 3, κα. Νομίδου, ωράριο λειτουργίας 8.00 – 14.00)
* Από την Δευτέρα 10 Ιουνίου έως και την Παρασκευή 5 Ιουλίου 2024 μπορείτε να λαμβάνετε από το Λογιστήριο Τιμολόγιο Παροχής Υπηρεσιών κατά τις ώρες 8.00 – 14.00. **Απαραιτήτως προσκομίζετε την πρωτότυπη αίτηση εγγραφής υπογεγραμμένη με μπλε στυλό.**
* Οι εκπαιδευόμενοι που έχουν οι ίδιοι οποιαδήποτε αναπηρία 67% και άνω ή είναι συγγενείς πρώτου βαθμού ατόμου με αναπηρία όρασης 67% και άνω ΔΕΝ καταβάλλουν δίδακτρα. Επίσης οι εκπαιδευόμενοι που έχουν οι ίδιοι οποιαδήποτε αναπηρία 50% έως 66% ή είναι συγγενείς πρώτου βαθμού ατόμου με αναπηρία όρασης 50% έως 66% έχουν έκπτωση 50% στα δίδακτρα, δηλαδή πληρώνουν 130 ευρώ. Απαραίτητη σε όλες τις περιπτώσεις η προσκόμιση πιστοποιητικού αναπηρίας ΚΕ.Π.Α. ή Α.Σ.Υ.Ε. ή Απόφασης Υγειονομικής Επιτροπής σε ισχύ που να αποδεικνύει την αναπηρία.

**ΣΕ ΠΕΡΙΠΤΩΣΗ ΜΗ ΚΑΤΑΒΟΛΗΣ ΤΩΝ ΔΙΔΑΚΤΡΩΝ ΚΑΤΑ ΤΗΝ ΠΡΟΑΝΑΦΕΡΟΜΕΝΗ ΑΠΟΚΛΕΙΣΤΙΚΗ ΠΡΟΘΕΣΜΙΑ ΑΚΥΡΩΝΕΤΑΙ ΑΥΤΟΜΑΤΩΣ Η ΕΝΤΑΞΗ ΣΑΣ ΣΕ ΤΜΗΜΑ**

****

**Παρακαλούμε να ενημερώνεστε τακτικά για ανακοινώσεις στη σελίδα μας στο Facebook:**

[**https://www.facebook.com/braillethessaloniki/**](https://www.facebook.com/braillethessaloniki/)

**ή στην ιστοσελίδα μας:**

**https://www.pstpekm.gr/νέα**